3. pielikums

Ražošanas un biroju ēkas Ventspils Augsto tehnoloģiju parks 4, Ventspils un tai piesaistītā zemes gabala daļas nomas tiesību mutiska izsole

	


Nomas objekta – ražošanas ēkas (Projektā telpu kopējā platība 4429,2 m2) Ventspils Augsto tehnoloģiju parks 4, Ventspils (turpmāk – Ražošanas ēka) un tai piesaistītā nekustamā īpašuma Ventspils Augsto tehnoloģiju parks 4, Ventspils un ar to funkcionāli saistītā zemes gabala Ventspils Augsto tehnoloģiju parks 4, Ventspils (kadastra numurs 27000270273), daļu 8203,80 m2 platībā (turpmāk – Nomas objekts), 
TURPMĀKĀS IZMANTOŠANAS UN INVESTĪCIJU PLĀNS
Pretendentam jāsagatavo un līdz izsoles pieteikumu beigu termiņam jāiesniedz biznesa plāns, kura mērķis ir pamatot Pretendenta spēju īstenot plānoto komercdarbību Nomas objektā, nodrošināt ražotnes ekonomisko dzīvotspēju un sasniegt Nomas līgumā noteiktos projekta mērķrādītājus.
Biznesa plānam jāaptver vismaz piecu gadu periods no plānotās saimnieciskās darbības uzsākšanas Nomas objektā. Ņemot vērā, ka Nomas objektu plānots nodot nomniekam 2028. gada 1. pusgadā, biznesa plānā kā minimums jāatspoguļo periods no 2028. līdz 2032. gadam. Atsevišķi un detalizēti jāizdala darbības periods līdz 2029. gada 31. decembrim, jo līdz šim datumam pretendentam ir jāsasniedz šādi mērķrādītāji:
1) jāizveido ne mazāk kā 45 jaunas darba vietas;

2) Nomas objektā jāveic nefinanšu investīcijas savos nemateriālajos ieguldījumos un pamatlīdzekļos ne mazāk kā 1 415 782 EUR (viens miljons četri simti piecpadsmit tūkstoši septiņi simti astoņdesmit divi  euro) apmērā.

Biznesa plānam jābūt sagatavotam tādā detalizācijas pakāpē, lai pasūtītājs un neatkarīgi biznesa plāna vērtēšanas eksperti varētu izvērtēt plānotās komercdarbības ticamību, finansējuma pieejamību, investīciju un darba vietu izveides grafika realitāti, kā arī projekta ilgtspēju pēc 2029. gada 31. decembra.
1. Kopsavilkums

Pretendents sniedz konkrētu biznesa plāna kopsavilkumu, norādot:
1.1. Plānoto komercdarbības veidu Nomas objektā;

1.2. Ražojamā produkta un sniegto pakalpojumu aprakstu;
1.3. Mērķa tirgus un galvenās klientu grupas;

1.4. Plānoto darbības uzsākšanas laiku Nomas objektā;

1.5. Kopējo plānoto investīciju apmēru darbības uzsākšanai;
1.6. Finansējuma avotus;

1.7. Plānoto jauno darba vietu skaitu;

1.8. Būtiskākos finanšu rādītājus piecu gadu periodā;

1.9. Īsu pamatojumu par spēju sasniegt noteiktos mērķrādītājus līdz 2029. gada 31. decembrim.

2. Pretendenta un uzņēmuma pārvaldības raksturojums
Pretendents apraksta uzņēmuma līdzšinējo darbību, pieredzi un pārvaldības modeli, iekļaujot vismaz šādu informāciju:
2.1. Uzņēmuma dibināšanas gads, īpašnieku struktūra un juridiskais statuss;

2.2. Līdzšinējā saimnieciskā darbība, nozare, apgrozījums un galvenie darbības virzieni;

2.3. Pieredze ražošanas, eksporta, investīciju projektu vai līdzīgu projektu īstenošanā;

2.4. Vadības komandas sastāvs, kompetence un atbildības jomas;

2.5. Galvenie speciālisti vai struktūrvienības, kas būs iesaistītas projekta īstenošanā;

2.6. Lēmumu pieņemšanas kārtība uzņēmumā;

2.7. Iekšējās kontroles, finanšu vadības un risku pārvaldības principi;

2.8. Informācija par saistītajiem uzņēmumiem.
3. Biznesa idejas un plānotās darbības apraksts
Pretendents detalizēti apraksta Nomas objektā paredzēto komercdarbību, norādot:

3.1. Konkrētus ražojamos produktus un sniedzamos pakalpojumus;

3.2. Plānoto ražošanas apjomu pa gadiem (2028 - 2032);

3.3. Ražošanas procesa aprakstu;

3.4. Nepieciešamās tehnoloģijas, iekārtas un aprīkojumu;

3.5. Galvenos izejmateriālus un piegādes ķēdi;

3.6. Plānoto produkcijas vai pakalpojumu realizācijas modeli;

3.7. Vai darbība būs orientēta uz vietējo tirgu, eksportu vai abiem;
4. Tirgus, klientu un konkurences analīze

Pretendents sniedz tirgus pamatojumu, kas apliecina, ka plānotajai produkcijai vai pakalpojumiem pastāv reāls pieprasījums. Šajā sadaļā jāiekļauj:
4.1. Mērķa tirgu apraksts;

4.2. Potenciālo klientu grupas;

4.3. Esošie vai plānotie klienti, sadarbības partneri;
4.4. Pieprasījuma pamatojums;

4.5. Galvenie konkurenti;
4.6. Pretendenta priekšrocības salīdzinājumā ar konkurentiem;

4.7. Pārdošanas un mārketinga stratēģija;

4.8. Eksporta tirgu apguves plāns.
5. Nomas objekta izmantošanas plāns
Pretendents apraksta, kā tiks izmantota nomā nododamā ražošanas ēka, tai piegulošā teritorija un infrastruktūra.
5.1. Kādas funkcijas no kopējās piegādes ķēdes tiks veiktas Nomas objektā;

5.2. Nepieciešamās ēkas pielāgošanas vai aprīkošanas darbības;

5.3. Loģistikas plūsmas — izejvielu piegāde, gatavās produkcijas izvešana, transporta kustība.
6. Investīciju plāns
Pretendents iesniedz detalizētu investīciju plānu, kurā norāda visus plānotos ieguldījumus, kas nepieciešami ražotnes izveidei un attīstībai. Investīciju plānā jāiekļauj:
6.1. Kopējais plānotais investīciju apmērs 5 gadu periodā;

6.2. Kopējais plānotais investīciju apmērs darbības uzsākšanai un investīciju sadalījums pa ieguldījumu veidiem:
6.2.1. Ieguldījumi pamatlīdzekļos un nemateriālajos aktīvos;

6.2.2. Ražotnes sagatavošanas un tehniskās ieviešanas izmaksas;

6.2.3. Sākotnējie apgrozāmie līdzekļi un darbības uzsākšanas izmaksas;

6.2.4. Pārējās ar projekta īstenošanu saistītās izmaksas un rezerve.

6.3. Investīciju veikšanas laika grafiks pa ceturkšņiem (2028,Q2 – 2029,Q4).
7. Finansējuma avoti un finanšu līdzekļu pieejamība

Pretendents detalizēti apraksta, kā tiks finansēta biznesa plānā paredzētā darbība un investīcijas. 
7.1. Pašu kapitāla ieguldījums;

7.2. Finanšu iestāžu aizdevums vai kredītlīnijas;

7.3. Investoru finansējums;

7.4. Grupas uzņēmumu finansējums;

7.5. Publiskais finansējums vai atbalsta programmas, ja attiecināms;

7.6. Apgrozāmo līdzekļu finansēšanas avoti.
Finansējuma pieejamība jāapliecina ar dokumentiem. Par šādiem dokumentiem var tikt uzskatīti, piemēram: bankas konta izraksts, kredītiestādes apliecinājums par finansējuma pieejamību, bankas garantija, aizdevuma līgums, investora saistību apliecinājums, mātes sabiedrības vai saistītā uzņēmuma finansējuma apliecinājums, citi dokumenti, kas objektīvi apliecina finansējuma pieejamību.
8. Darba vietu izveides plāns

Pretendents iesniedz detalizētu darba vietu izveides plānu, kurā norāda, kā līdz 2029. gada 31. decembrim tiks izveidotas vismaz 45 jaunas darba vietas. Plānā jāiekļauj:
8.1. Kopējais plānoto jauno darba vietu skaits;

8.2. Darba vietu izveides grafiks pa ceturkšņiem (2028,Q2 – 2029,Q4);
8.3. Uzņēmuma darbības nodrošināšanai nepieciešamās profesiju grupas;

8.4. Darbinieku skaits katrā profesiju grupā;

8.5. Plānotais vidējais atalgojuma līmenis pa gadiem (2028, 2029,2030)
8.6. Darba organizācijas modelis — maiņu darbs, pilna slodze, nepilna slodze;

9. Projekta īstenošanas laika grafiks

Pretendents iesniedz projekta īstenošanas grafiku, kurā pa ceturkšņiem norāda galvenās darbības no Nomas līguma noslēgšanas līdz pilnvērtīgai ražotnes darbībai.
10. Finanšu prognozes
Pretendents iesniedz finanšu prognozes piecu gadu periodam (2028-2032): 
10.1. Ieņēmumu prognoze pa gadiem;

10.2. Personāla izmaksu prognoze;

10.3. Saimnieciskās darbības rezultāta prognoze;

10.4. Bilances prognoze;
10.5. Galvenie finanšu pieņēmumi.
11. Pielikumi

Biznesa plānam pievieno dokumentus, kas apliecina tajā norādīto informāciju:

11.1. Finanšu līdzekļu pieejamību apliecinošus dokumentus;

11.2. Finanšu iestādes / investora apliecinājumus par finansējuma nodrošināšanu;
11.3. Klientu nodomu protokolus vai sadarbības apliecinājumus, ja iespējams;
11.4. Personāla piesaistes plānu vai sadarbības apliecinājumus ar izglītības iestādēm, personāla atlases uzņēmumiem vai citiem partneriem, ja iespējams;

11.5. Uzņēmuma un / vai uzņēmumu grupas pārskatus par pēdējiem 3 finanšu periodiem;
11.6. Grupas uzņēmumu vai saistīto uzņēmumu apliecinājumus par sadarbības nodrošināšanu;
11.7. Citus dokumentus, kas pamato biznesa plānā norādītos pieņēmumus.

Pasūtītājam ir tiesības pieprasīt pretendentam precizējumus, papildu skaidrojumus vai apliecinošus dokumentus, ja biznesa plānā norādītā informācija nav pietiekama, ir savstarpēji pretrunīga vai neļauj pārliecināties par pretendenta spēju sasniegt Nomas līgumā noteiktos mērķrādītājus.

